als_Latn dik_Latn sag_Latn
Një pushues nga Kosova është mbytur sot në plazhin e Tales, në Lezhë.
Policia tha në një njoftim se rreth orës 17 : 30, 46-vjeçari Sh. K. është nxjerrë me ndihmën e pushuesve nga deti dhe është transportuar me ambulancë për në Spitalin Rajonal Lezhë. Por fatkeqësisht ai ka ndërruar jetë rrugës, pa mbërritur në spital.
Në trupin e viktimës nuk janë konstatuar shenja dhune, dhe shkak dyshohet mbytja nga uji, tha policia.
Grupi hetimor po vazhdon hetimet për zbardhjen e plotë të shkaqeve.
Mijëra shqiptarë të Kosovës vijnë në vendin tonë gjatë fundjavave për t’u freskuar në detet Adriatik dhe Jon. Një pjesë e madhe e tyre preferojnë plazhet e Tales, Shëngjinit dhe Velipojës që janë më afër Rrugës së Kombit që lidh dy shtetet shqiptare. /tvklan.al
als_Latn als_Latn als_Latn als_Latn als_Latn